ധന്യ വേങ്ങച്ചേരി

കേരളത്തിലെ ഒരു കവയിത്രിയാണ് ധന്യ വേങ്ങച്ചേരി. ‘മാവിലൻ തുളു’ എന്ന ഗോത്രഭാഷയിലും മലയാളത്തിലും കവിതകൾ എഴുതാറുണ്ട്.  ഗോത്രസ്ത്രീകളുടെ ജീവിതമാണ് ധന്യയുടെ കവിതകളിലെ മുഖ്യ പ്രമേയമാകുന്നത്. തുളുവിലാണ് കവിതകൾ. ഇതിന് ലിപിയില്ലാത്തതിനാൽ മലയാളം ലിപിയാണ് ഉപയോഗിക്കുന്നത്. 
ജീവിതരേഖ
കാസർഗോഡ് ജില്ലയിലെ തായന്നൂർ വേങ്ങച്ചേരിയിൽ 1992 -ൽ ജനിച്ചു. എണ്ണപ്പാറ വേങ്ങച്ചേരിയിലെ കൂലിപ്പണിക്കാരായ കൃഷ്ണന്റെയും കാരിച്ചിയുടെയും മകളാണ്. ഡിപ്പാർട്ടുമെൻ്റ് ഓഫ് ടീച്ചർ എഡുക്കേഷൻ സെൻറർ മാനന്തവാടി, തുഞ്ചത്തെഴുത്തച്ഛൻ മലയാളം സർവ്വകലാശാല എന്നിവിടങ്ങളിൽ വിദ്യാഭ്യാസം നേടി.  2015-16 കാലത്ത് എം.എ. പഠനത്തിന്റെ ഭാഗമായി ഗോത്രഭാഷയിലും മലയാളത്തിലുമായി 'നിന്ന തെയ്യം നിന്ന മഞ്ഞക്കുറി' എന്ന പുസ്തകം തയ്യാറാക്കി. നിരവധി കവിയരങ്ങുകളിലും അക്കാദമിക സെമിനാറുകളിലും പങ്കെടുത്തിട്ടുണ്ട്. 'ഗോത്ര പെൺകവിതകൾ' എന്ന പുസ്തകത്തിന്റെ എഡിറ്ററായിരുന്നു. ഇവരുടെ ആദ്യ കവിതാസമാഹാരമായ 'മീരെനീര്' കേന്ദ്ര സാഹിത്യ അക്കാദമി അവാർഡിനായി തിരഞ്ഞെടുത്ത അവസാന പത്ത് പുസ്തകങ്ങളിലൊന്നാണ്.  എം.എ.
പൂർത്തിയാക്കി തലശ്ശേരി ബ്രണ്ണൻ കോളേജിൽ പ്രോജക്ട് ഫെലോ ആയി ജോലിചെയ്യുകയാണ്.https://www.mathrubhumi.com/literature/news/tribal-poet-dhanya-vengacheri-poems-in-university-curriculum-1.9675910
പാഠപുസ്തകങ്ങളിൽ
 കണ്ണൂർ സർവകലാശാല എം.എ. മലയാളം വിദ്യാർഥികൾക്കുള്ള ആധുനിക മലയാളം കവിതാവിഭാഗത്തിൽ ധന്യയുടെ 'പേപ്പറിൽ പടംകൊഴിച്ച് പൊനത്തിലേക്ക് ഇറങ്ങുമ്പോൾ' എന്ന കവിത ഇടം നേടി.
 ഫാറൂഖ് കോളേജിലെ ബി.എ. മലയാളം വിദ്യാർഥികൾ 2024 മുതൽ  ധന്യയുടെ 'രാമായണം' എന്ന കവിത പഠിക്കുന്നുണ്ട്.
 ആറാം ക്ലാസിലെ കേരള മലയാള പാഠാവലിയുടെ അധ്യാപക സഹായിയിൽ ധന്യയുടെ കവിതാഭാഗങ്ങൾ ചേർത്തിട്ടുണ്ട്.
 കാലിക്കറ്റ് സർവകലാശാലയുടെ എം.എ മലയാളം സിലബസിൽ ധന്യയുടെ ' കാട്ടുകടന്നൽ പോലൊരു പെണ്ണുങ്ങൾ ' എന്ന കവിത 2024 മുതൽ ഉൾപ്പെടുത്തിയിട്ടുണ്ട്.
കൃതികൾ
  'മീരെനീര്' 
അവലംബം

വർഗ്ഗം:ഗോത്രഭാഷകളിലെഴുതുന്ന മലയാള കവികൾ